Margasis grambuolys
Margasis grambuolys (Polyphylla fullo) – grambuolių (Melolonthidae) šeimos vabalas. Kūnas kaštono ar juodai rudos spalvos, su marmuriniu piešiniu, 25-36 mm ilgio. Lervos vystosi smėlėtoje dirvoje. Jis randamas Vidurio Europoje, Kaukaze bei Šiaurės Afrikoje. Dažniausiai gyvena smėlėtuose pušų miškuose. Lietuvoje aptiktas Nemuno, Neries ir Merkio smėlėtose terasose bei Kuršių nerijos kopose. Įrašytas į Lietuvos raudonąją knygą.